
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9114-…/2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. december 9.
Előterjesztést véleményezi: PVB, HSZB
Döntés módja: nyílt szavazás, minősített szótöbbség 
Mellékletek: Társulási Megállapodás
E L Ő T E R J E S Z T É S

Sülysáp Város Önkormányzata Képviselő-testületének
2014. december 18-án tartandó munkaterv szerinti ülésére

3. napirendhez

Tárgy: Sülysáp Környéki Szociális Társulás Társulási megállapodásának jóváhagyása
Tisztelt Képviselő-testület!
Sülysáp Város Önkormányzata a családsegítés, a gyermekjóléti szolgáltatás és a házi segítségnyújtás kapcsán tagja a Sülysáp Környéki Szociális Társulásnak (SKT). A Társulás alapdokumentuma a Társulási megállapodás, melynek tartalmi elemeit a Magyarország helyi önkormányzatairól szóló 2011. évi CLXXXIX. törvény (Mötv.) 93. §-a szabályozza.

Ennek alapján az SKT Társulási Tanácsa 2014. december 9-én megtartott ülésén módosította a hatályos Társulási megállapodást, amit azonban az Mötv. 88. § (2) bekezdése alapján a társulásban részt vevő képviselő-testületek mindegyikének jóvá kell hagynia, mégpedig minősített többséggel.
A főbb módosítások – melyeket a mellékelt megállapodási szöveg korrektúrával tartalmaz – a következők:
· a társulás egyes tagönkormányzatainak képviselője változott,

· a társuláshoz tartozó települések lakosságszáma a 2014. január 1-jei adatra frissítésre került,

· a társulás által ellátott belső ellenőrzést igénybe vevő önkormányzatok rögzítésre kerültek,
· az eddigi havi befizetési ütemezés negyedévesre módosul.
Mindezek mellett a Társulási megállapodás módosítás kapcsán feladatunk a Társulás ún. kormányzati funkcióinak (korábban szakfeladatok) rögzítése, átvezetése, amit az államháztartásról szóló törvény végrehajtásáról szóló 368/2011. (XII. 31.) Korm. rendelet 180. § (4) alapján a dokumentum 2014. január 1-je utáni első módosítása alkalmával kell megtenni.
Kérem az előterjesztés szíves megtárgyalását, és a döntés meghozatalát.

…/2014. (XII. 18.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján
1./ a Sülysáp Környéki Szociális Társulás Társulási Tanácsa által 2014. december 9-én elfogadott Társulási Megállapodását jóváhagyja,

2./ felkéri és felhatalmazza a polgármestert a jóváhagyott Társulási Megállapodás aláírására.
Határidő: azonnal
Felelős: polgármester

Sülysáp, 2014. december 9.

Horinka László s.k.


polgármester

